Արևմտյան հակառուսական պատժամիջոցները, անշուշտ, մեկ գլխավոր նպատակ են հետապնդում՝ առավելագույնս թույլ չտալ, որ Ռուսաստանը կրկին դառնա հզոր գերտերություն-մրցակից: Վլադիմիր Պուտինը Վալդայում նշելով, որ ռուս-ամերիկյան հարաբերություները երբեք այնքան ցածր մակարդակի վրա չեն գտնվել, վերհիշեց, որ ԱՄՆ-ի և ԽՍՀՄ-ի հարաբերությունները փոխհարգալից էին, կողմերը կարողանում էին պայմանավորվածություններ ձեռք բերել ու պահպանել դրանք: Որովհետև երկուսն էլ հատկապես ռազմական առումով համարժեք ուժեր էին: Բայց ահա հետխորհրդային Ռուսաստանն էլ է կամաց-կամաց ոտքի կանգնում, և միաբևեռ աշխարհից հղփացած Ամերիկային դա խիստ նյարդայնացնում է: Ռուսները տարբեր մակարդակներով հաճախ են դժգոհություն հայտնում, որ ամերիկացիները ոչ մի խոստում չեն կատարում: Եվ, իհարկե, Ռուսաստանի հետ կապված բոլոր «աղետների» մեջ մեղավոր է ճանաչվել Պուտինը, և ամերիկացիները պատրաստ են կիրառելու նրա վերացման բոլոր հնարավոր ու անհնար միջոցները: